Andreas Halse (1986–)

Andreas Christiansen Halse (født 1986) er en norsk jurist og tidligere politiker.

Halse var leder i Sosialistisk Ungdom (SU) fra deres 24. ordinære landsmøte på Hamar 25. juni 2012, da han etterfulgte Olav Magnus Linge. Han hadde da sittet i sentralstyret siden 2009 og var dets faglige leder. Han har videre vært fylkesleder i Akershus SU, og representerte SV i Akershus' fylkesting. Halse gikk av som SU-leder ved landsmøtet i 2014.

Han var senere daglig leder i Svenssonstiftelsen, før han fra årsskiftet 2018–2019 gikk over i en stilling som rådgiver i Integrerings- og mangfoldsdirektoratet.

Halse har vært skribent, blant annet som spaltist i Aftenposten 2014–2018. Han kommer fra Lørenskog.  I mai 2019 informerte han på sin Facebookside at han hadde meldt seg inn i Arbeiderpartiet.

Halse har siden 2023 arbeidet som advokatfullmektig i Elden Advokatfirma AS.

 Referanser 
tv2.no: Ny SU-leder: – Nå skal vi sikre rødgrønt flertall i 2013 Publisert 26. juni 2012, besøkt 19. august 2012)
Sosialistisk Ungdom sine nettsider: Organisasjon/Sentralstyret (besøkt 19. august 2012)

 Eksterne lenker 


Kategori:SV-politikere i Akershus
Kategori:Sosialistisk Ungdoms ledelse
Kategori:Personer fra Lørenskog kommune